Document ID: 32000R1667

32000R1667
L 193/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1667/2000 AL CONSILIULUI
din 17 iulie 2000
de modificare a Regulamentului (CE) nr. 3072/95 privind organizarea comună a pieței orezului
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei (1),
având în vedere avizul Parlamentului European (2),
având în vedere avizul Comitetului Economic și Social (3),
întrucât:
(1)
Articolul 3 alineatul (2) din Regulamentul (CE) nr. 3072/95 al Consiliului (4) prevede că prețul de intervenție este supus creșterilor lunare. Acest mecanism caută să ia în considerare, într-o oarecare măsură, costurile de depozitare și dobânzile pentru depozitarea cerealelor în Comunitate și nevoia de se a asigura că stocurile sunt folosite conform cererii pieței. În conformitate cu procedura urmată în cazul reformei organizării comune a piețelor în cadrul Agendei 2000 și pentru a permite producătorilor să-și planifice producția pe mai mulți ani, creșterile lunare trebuie fixate fără limită de timp, fără să aducă atingere modificărilor ce pot apărea în viitor. Date fiind în special stabilitatea prețurilor și a ratelor dobânzii, este recomandabil să se mențină creșterile care se aplică în prezent.
(2)
În contextul acordării de sprijin producătorilor de orez, articolul 6 din Regulamentul (CE) nr. 3072/95 stabilește o suprafață de referință națională pentru fiecare stat membru producător, cu excepția Franței și Greciei, pentru care se stabilesc două suprafețe de referință. Grecia a solicitat ca zonele Kavala, Aitolia și Akarnania să fie incluse în aceeași suprafață de referință cu Salonic, Serres și Fthiotida, deoarece orezul reprezintă o cultură tradițională în aceste zone. Aria totală a suprafeței de referință și cuantumul plății compensatorii rămân neschimbate.
(3)
În vederea simplificării și clarității legislative, prevederile din Regulamentul (CEE) nr. 3072/95 care nu sunt relevante se elimină.
(4)
Măsurile necesare pentru punerea în aplicare a Regulamentului (CE) nr. 3072/95 trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei (5),
ADOPTĂ PREZENTUL REGULAMENT:
Articolul 1
Regulamentul (CE) nr. 3072/95 se modifică după cum urmează:
1.
Articolul 3, alineatul (2) se înlocuiește cu următorul text:
„(2) Prețul de intervenție este supus creșterilor lunare în timpul fiecăreia din cele patru luni menționate în articolul 4 alineatul (1). Prețul astfel obținut pentru luna iulie rămâne valabil până în 31 august.
Începând cu anul comercial 2000/2001, fiecare creștere lunară este egală cu 2 EUR/tonă.”
2.
La articolul 6, alineatele (3) și (4) se înlocuiesc cu următorul text:
„(3) Cuantumurile plății compensatorii sunt după cum urmează:
(EUR/ha)
1997/98
1998/99
1999/2000 și ulterior
Spania
111,44
222,89
334,33
Franța
96,35
192,70
289,05
- teritoriul metropolitan
- Guyana Franceză
131,80
263,60
395,40
Grecia
131,27
262,55
393,82
-
zonele Salonic, Serres, Kavala, Aitolia, Akarnania și Fthiotida
- alte zone
131,27
262,55
393,82
Italia
106,00
212,00
318,01
Portugalia
106,18
212,36
318,53
În vederea găsirii unei mai bune orientări a producției, cuantumurile plății compensatorii pot varia prin aplicarea creșterilor sau reducerilor de prețuri în funcție de varietate.
Plățile compensatorii se fac între 16 octombrie și 31 decembrie, după începerea anului comercial în cauză.
(4) Se stabilește o suprafață de referință națională pentru fiecare stat membru producător. Cu toate acestea, pentru Franța și Grecia se stabilesc câte două suprafețe de referință. Suprafețele de referință sunt după cum urmează:
Spania:
104 973 ha
Franța:
- teritoriu metropolitan
24 500 ha
- Guyana Franceză
5 500 ha
Grecia:
- zonele Salonic, Serres, Kavala, Aitolia, Akarnania și Fthiotida
22 330 ha
- alte zone
2 561 ha
Italia:
239 259 ha
Portugalia:
34 000 ha”
3.
Articolul 20 se elimină.
4.
Articolul 22 se înlocuiește cu următorul text:
„Articolul 22
(1) Comisia este asistată de către Comitetul de gestionare a cerealelor instituit de articolul 23 din Regulamentul (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor (6), în continuare numit «comitetul».
(2) În cazurile în care se face trimitere la prezentul alineat se aplică articolele 4 și 7 din Decizia 1999/468/CE.
Perioada prevăzută la articolul 4 alineatul (3) din Decizia 1999/468/CE se stabilește la o lună.
(3) Comitetul își stabilește regulamentul de procedură.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 iulie 2000.

Labels: 17
6